sukhrobnurali/uzbek-legal-corpus huggingface dataset:
“Oʻzbekiston Respublikasida “Elektron taʼlim” milliy tarmogʻini yaratish” investitsiyaviy loyihasini amalga oshirish chora-tadbirlari toʻgʻrisida
(resolution, 2012-04-16)

Respublikaning barcha oliy taʼlim muassasalarini birlashtiruvchi va ularning xalqaro taʼlim resurslari bilan integratsiyalashuvini taʼminlovchi yagona axborot-kompyuter tarmogʻini yaratish, oʻquv jarayoniga zamonaviy axborot va pedagogik texnologiyalarni, shu jumladan masofaviy taʼlimni keng joriy etish maqsadida: 1. “Oʻzbektelekom” AK va “Nuawei Technologies Co., Ltd” kompaniyasi oʻrtasida “Oʻzbekiston Respublikasida “Elektron taʼlim” milliy tarmogʻini tashkil etish” investitsiya loyihasini amalga oshirish uchun: (XXR) kompaniyasi bilan 2011-yil 26-mayda umumiy qiymati 12 480,0 ming AQSH dollariga teng boʻlgan telekommunikatsiya uskunalarini yetkazib berish boʻyicha 000860 110511AA-son kontrakt tuzilganligi maʼlumot uchun qabul qilinsin. 2. “Oʻzbekiston Respublikasida “Elektron taʼlim” milliy tarmogʻini yaratish” investitsiya loyihasining asosiy texnik-iqtisodiy parametrlari bilan birgalikdagi texnik-iqtisodiy hisob-kitobi ilovaga muvofiq tasdiqlansin. 3. Belgilansinki, koʻrsatib oʻtilgan kontraktni amalga oshirishni mablagʻ bilan taʼminlash “Oʻzbektelekom” AKning oʻz mablagʻlari hisobiga quyidagi tartibda amalga oshiriladi: kontrakt qiymatining 15 foizi — avans toʻlovi tarzida; kontrakt qiymatining 85 foizi — yillik 2,2 foizli stavka bilan teng miqdorda oʻttiz oylik toʻlovlar boʻyicha boʻlib-boʻlib toʻlanadi. 4. “Oʻzbektelekom” AK tomonidan “Oʻzbekiston Respublikasida “Elektron taʼlim” milliy tarmogʻini yaratish” loyihasini amalga oshirish doirasida olib kelinadigan, Oʻzbekiston Respublikasi Vazirlar Mahkamasi tomonidan tasdiqlanadigan roʻyxatlar boʻyicha respublikada ishlab chiqarilmaydigan telekommunikatsiya asbob-uskunalari, materiallar va ehtiyot qismlar 2013-yilning 1-yanvarigacha bojxona toʻlovlaridan (bojxona yigʻimlaridan tashqari) ozod qilinsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
Taraqqiyot uchun oziq-ovqat” dasturi doirasida respublika qishloq aholi punktlarining ichimlik suv taʼminotini yaxshilash hamda Shreder nomidagi bogʻdorchilik va uzumchilik ilmiy-tadqiqot institutining Qoraqalpogʻiston filiali laboratoriyasini jihozlash loyihalarini moliyalashtirish toʻgʻrisida
(resolution, 2022-07-22)

Qishloq aholi punktlarining ichimlik suv taʼminotini yaxshilash, qishloq xoʻjaligi ilmiy muassasalarini zamonaviy laboratoriya uskunalari bilan jihozlash hamda Amerika Qoʻshma Shtatlari Hukumati bilan Oʻzbekiston Respublikasi Hukumati oʻrtasida tuzilgan “Taraqqiyot uchun oziq-ovqat” dasturi boʻyicha qishloq xoʻjaligi mahsulotlari berish toʻgʻrisidagi Bitim doirasida Oʻzbekiston Respublikasiga berilgan grantdan samarali foydalanish maqsadida Vazirlar Mahkamasi qaror qiladi: 1. Hukumatlararo bitimga muvofiq tuzilgan Oʻzbekiston-Amerika qoʻshma ishchi guruhining “Taraqqiyot uchun oziq-ovqat” dasturi doirasidagi grant mablagʻlari hisobiga 2012-yilda ilovaga muvofiq roʻyxat boʻyicha loyihalarni moliyalashtirish toʻgʻrisidagi taklifiga rozilik berilsin. 2. Qoraqalpogʻiston Respublikasi Vazirlar Kengashi, Jizzax, Qashqadaryo, Navoiy va Surxondaryo viloyatlari hokimliklari: yil va choraklarga boʻlib chiqqan holda loyihalarni moliyalashtirish jadvallarini bir oy muddatda ishlab chiqsinlar va Oʻzbekiston Respublikasi Moliya vazirligi bilan kelishsinlar; mablagʻlardan maqsadli foydalanilishini taʼminlasinlar va loyihalarning amalga oshirilishi toʻgʻrisidagi axborotni har chorakda Oʻzbekiston Respublikasi Moliya vazirligiga hamda Tashqi iqtisodiy aloqalar, investitsiyalar va savdo vazirligiga taqdim etsinlar. 3. Oʻzbekiston Respublikasi Moliya vazirligi ilovaga kiritilgan loyihalarning “Taraqqiyot uchun oziq-ovqat” dasturi doirasida tushgan mablagʻlarni jamlash uchun ochilgan Oʻzbekiston Respublikasi Moliya vazirligining maxsus hisob raqamidan oʻz vaqtida moliyalashtirilishini taʼminlasin. 4. Qoraqalpogʻiston Respublikasi Vazirlar Kengashi va viloyatlar hokimliklarining “Yagona buyurtmachi xizmati” injiniring kompaniyasi mazkur qarorga ilovaga kiritilgan qishloq aholi punktlaridagi ichimlik suv taʼminoti obyektlari boʻyicha buyurtmachi etib belgilansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
BOJXONA QIYMATINI TOʻGʻRILASh BQT-1 VA BQT-2 ShAKLLARINI TOʻLDIRISh BOʻYIChA YOʻRIQNOMAGA OʻZGARTIRISh KIRITISh HAQIDA
(resolution, 2017-06-23)

Oʻzbekiston Respublikasining Bojxona kodeksi (Oʻzbekiston Respublikasi Oliy Majlisining Axborotnomasi, 1998-y., 2-son, 36-modda), “Davlat bojxona xizmati toʻgʻrisida”gi Qonunining 6-moddasiga (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda) muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2000-yil 5-apreldagi 02/8-19-son bilan tasdiqlangan Bojxona qiymatini toʻgʻrilash BQT-1 va BQT-2 shakllarini toʻldirish boʻyicha yoʻriqnomaga (roʻyxat raqami 920, 2000-yil 20-aprel), (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 8-son) ilovaga* muvofiq oʻzgartirish kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Davlat bojxona xizmati organlarining moddiy-texnika bazasini mustahkamlashga doir qoʻshimcha chora-tadbirlar toʻgʻrisida
(resolution, 2023-12-29)

Oʻzbekiston Respublikasi Prezidentining “Davlat bojxona xizmati organlari faoliyatini yanada takomillashtirish va samaradorligini oshirish boʻyicha chora-tadbirlar toʻgʻrisida” 2011-yil 10-avgustdagi PQ–1595-son qarorini bajarish yuzasidan va bojxona postlarini zamonaviy maxsus asbob-uskunalar bilan jihozlash uchun zarur moliya-resurs bazasini shakllantirish maqsadida Vazirlar Mahkamasi qaror qiladi: 1. Vazirlar Mahkamasining 1997-yil 30-iyuldagi 374-son qaroriga muvofiq tashkil etilgan Oʻzbekiston Respublikasi Davlat bojxona qoʻmitasining budjetdan tashqari maxsus jamgʻarmasi bojxona yigʻimlari va koʻrsatilgan xizmatlar uchun toʻlovlar shaklidagi tushumlarning 40 foizini ajratish hisobiga shakllantiriladigan tartib belgilansin. 2. Oʻzbekiston Respublikasi Davlat bojxona qoʻmitasi budjetdan tashqari maxsus jamgʻarma mablagʻlaridan qatʼiy maqsadli foydalanilishini, birinchi navbatda, tasdiqlangan 2011 — 2015-yillarda davlat bojxona xizmati organlarining moddiy-texnika bazasini mustahkamlash tadbirlari dasturini amalga oshirish, eng avvalo bojxona postlarini bojxona chegarasi orqali oʻtadigan tovarlarni toʻliq qamrab olish va hisobga olishni taʼminlash imkonini beradigan zamonaviy skanirlash va maxsus asbob-uskunalar bilan jihozlash uchun sarflanishini taʼminlasin. 3. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish kiritilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 2. Vazirlar Mahkamasining “Oʻzbekiston Respublikasi Davlat bojxona qoʻmitasi faoliyatini tashkil etish masalalari toʻgʻrisida” 1997-yil 30-iyuldagi 374-son qarori (Oʻzbekiston Respublikasi QT, 1997-y., 7-son, 26-modda) 7-bandining ikkinchi xatboshidagi “20” raqami “40” raqami bilan almashtirilsin. 3. Vazirlar Mahkamasining “Vazirliklar va idoralarning budjetdan tashqari jamgʻarmalariga mablagʻlar ajratishni tartibga solish chora-tadbirlari toʻgʻrisida” 2010-yil 2-apreldagi 62-son qaroriga 1-ilovada (Oʻzbekiston Respublikasi QT, 2010-y., 4-son, 14-modda): 3-banddagi “Ajratmalar miqdorlari (foizlarda)” ustunidagi “20” raqami “40****” raqami bilan almashtirilsin; izohga quyidagi mazmundagi xatboshi qoʻshilsin: “**** “2012-yil 1-yanvardan boshlab joriy etiladi”.
OʻZBEKISTON RESPUBLIKASINING AYRIM QONUN HUJJATLARIGA OʻZGARTISh VA QOʻShIMChALAR KIRITISh TOʻGʻRISIDA
(law, 2020-01-08)

1-modda. Oʻzbekiston Respublikasining 1995-yil 21-dekabrda qabul qilingan 163-I-sonli va 1996-yil 29-avgustda qabul qilingan 256-I-sonli qonunlari bilan tasdiqlangan Oʻzbekiston Respublikasining Fuqarolik kodeksi (Oʻzbekiston Respublikasi Oliy Majlisining Axborotnomasi, 1996-yil, 2-songa ilova, № 11-12; 1997-yil, № 2, 56-modda, № 9, 241-modda; 1998-yil, № 5-6, 102-modda; 1999-yil, № 1, 20-modda, № 9, 229-modda; 2001-yil, № 1-2, 23-modda, № 9-10, 182-modda; 2002-yil, № 1, 20-modda, № 9, 165-modda; 2003-yil, № 1, 8-modda, № 5, 67-modda; 2004-yil, № 1-2, 18-modda, № 5, 90-modda, № 9, 171-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 4, 154-modda, № 9, 494, 498-moddalar; 2007-yil, № 1, 3, 5-moddalar, № 4, 156, 164-moddalar, № 8, 367-modda, № 9, 416-modda, № 12, 598, 608-moddalar; 2008-yil, № 4, 192-modda, № 12, 640-modda; 2009-yil, № 9, 337-modda; 2010-yil, № 9, 335, 337, 340-moddalar; 2011-yil, № 12/2, 363, 364, 365-moddalar)1173-moddasining matnidagi “rasmiylashtirilgan taqdirda” degan soʻzlar “legallashtirilgan yoki apostil qoʻyilgan taqdirda” degan soʻzlar bilan almashtirilsin. 2-modda. Oʻzbekiston Respublikasining 1999-yil 14-aprelda qabul qilingan “Nodavlat notijorat tashkilotlari toʻgʻrisida”gi 763-I-sonli Qonuni (Oʻzbekiston Respublikasi Oliy Majlisining Axborotnomasi, 1999-yil, № 5, 115-modda; 2004-yil, № 5, 90-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 12, 608-modda; 2008-yil, № 12, 640-modda) 22-moddasi beshinchi qismining ikkinchi, uchinchi, beshinchi va oltinchi xatboshilari “legallashtirilgan” degan soʻzdan keyin “yoki apostil qoʻyilgan” degan soʻzlar bilan toʻldirilsin. 3-modda. Oʻzbekiston Respublikasining 2003-yil 29-avgustda qabul qilingan “Jamoat fondlari toʻgʻrisida”gi 527-II-sonli Qonuni (Oʻzbekiston Respublikasi Oliy Majlisining Axborotnomasi, 2003-yil, № 9-10, 141-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 12, 592-modda; 2008-yil, № 12, 640-modda) 14-moddasi uchinchi qismining beshinchi xatboshisi “legallashtirilgan” degan soʻzdan keyin “yoxud apostil qoʻyilgan” degan soʻzlar bilan toʻldirilsin. 5-modda. Ushbu Qonun rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Hukumatining notariat faoliyatini tashkil etishga doir ayrim qarorlariga oʻzgartirishlar kiritish toʻgʻrisida
(resolution, 2025-05-22)

Notariat instituti takomillashtirilishi munosabati bilan, shuningdek yangi tashkil etilgan notarial idoralarni yuqori malakali kadrlar bilan toʻldirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi adliya vaziri N.T. Yoʻldoshev zimmasiga yuklansin. 2. Vazirlar Mahkamasining 2010-yil 2-apreldagi 62-son qarori (Oʻzbekiston Respublikasi QT, 2010-y., 4-son, 14-modda) bilan tasdiqlangan Vazirliklar va idoralarning budjetdan tashqari jamgʻarmalariga yoʻnaltirilayotgan davlat bojlari, yigʻimlar va soliq boʻlmagan toʻlovlardan, maʼmuriy va moliyaviy jazolardan ajratmalar miqdorlari 12-bandining “Shakllantirish manbai” ustunidagi “notarial va” soʻzlari chiqarib tashlansin.
JIZZAX VILOYATINING GʻALLAOROL TUMANIDA YuZ BERGAN TABIIY OFAT OQIBATLARINI BARTARAF ETISh ChORA-TADBIRLARI TOʻGʻRISIDA
(resolution, 2021-02-22)

Jizzax viloyatining Gʻallaorol tumanida sodir boʻlgan tabiiy ofat oqibatlarini bartaraf etish yuzasidan qoʻshimcha chora-tadbirlarni amalga oshirish maqsadida Vazirlar Mahkamasi qaror qiladi: 1. Jizzax viloyatining Gʻallaorol tumanida yuz bergan tabiiy ofat (sel, suv toshqini) natijasida yetkazilgan zararni bartaraf etish chora-tadbirlari ilovaga muvofiq tasdiqlansin. 2. Oʻzbekiston Respublikasi Moliya vazirligi tabiiy ofat natijasida buzilgan 234 ta uy-joy egalariga imtiyozli narxlarda qurilish materiallarini xarid qilishi uchun Vazirlar Mahkamasining zaxira jamgʻarmasi mablagʻlari hisobidan Jizzax viloyati hokimligiga 2 092,0 mln soʻm mablagʻ ajratsin. 3. Jizzax viloyati hokimligi (S.U. Ismailov): imtiyozli narxlarda qurilish materiallari xarid qilish uchun ajratilayotgan mablagʻlardan maqsadli va samarali foydalanilishi ustidan taʼsirchan nazoratni taʼminlasin; ushbu qaror bilan tasdiqlangan chora-tadbirlarni amalga oshirishning natijalari toʻgʻrisida 2012-yil iyul oyida va 2013-yil yanvar oyida Oʻzbekiston Respublikasi Vazirlar Mahkamasiga axborot bersin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov hamda Jizzax viloyati hokimi S.U. Ismailov zimmasiga yuklansin.
Tibbiy faoliyatni litsenziyalash tartibini takomillashtirish toʻgʻrisida
(resolution, 2025-12-16)

Oʻzbekiston Respublikasi Prezidentining “Sogʻliqni saqlash tizimini isloh qilishni yanada chuqurlashtirish chora-tadbirlari toʻgʻrisida” 2011-yil 28-noyabrdagi PQ-1652-son qarorini bajarish yuzasidan, shuningdek tibbiy faoliyatni, ayniqsa xususiy tibbiyot muassasalari tomonidan amalga oshirilayotgan tibbiy faoliyatni litsenziyalashni tartibga solish maqsadida Vazirlar Mahkamasi qaror qiladi: 2. Oʻzbekiston Respublikasi Sogʻliqni saqlash vazirligi: tibbiyot muassasalari bilan ushbu qaror qoidalarini bajarish yuzasidan tegishli tushuntirish ishlarini olib borsin; ishlab turgan xususiy tibbiyot muassasalariga ilgari berilgan litsenziyalarni mazkur qaror bilan tasdiqlangan Xususiy tibbiyot muassasalariga litsenziya beriladigan tibbiy faoliyat ixtisosliklari turlarining roʻyxatiga muvofiqligi yuzasidan uch oy muddatda xatlovdan oʻtkazsin, litsenziyalovchi organ hisobidan qayta rasmiylashtirish yoki belgilangan talablarga javob bermaydigan ayrim litsenziatlarning faoliyatini toʻxtatish boʻyicha zarur chora-tadbirlarni koʻrsin. 3. Oʻzbekiston Respublikasi Hukumatining 3-ilovaga muvofiq ayrim qarorlari oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N.Aripov zimmasiga yuklansin. 1. Vazirlar Mahkamasining “Tibbiy faoliyatni litsenziyalash tartibini yanada takomillashtirish chora-tadbirlari toʻgʻrisida” 2008-yil 3-apreldagi 61-son qarori 1-bandining ikkinchi xatboshi va qarorga 1-ilova (Oʻzbekiston Respublikasi QT, 2008-y., 4-son, 13-modda). 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasining “Fuqarolarning sogʻligʻini saqlash toʻgʻrisida”gi Oʻzbekiston Respublikasi Qonunining 10 va 11-moddalariga oʻzgartishlar kiritish haqida” 2010-yil 19-maydagi OʻRQ-246-son Qonuni)” 2010-yil 26-noyabrdagi 270-son qarorining (Oʻzbekiston Respublikasi QT, 2010-y., 11-son, 64-modda) 2-bandi, shuningdek qarorga 1-ilova 2-bandining “a” va “b” kichik bandlari va 2-ilova.
“OʻZBEKISTON RESPUBLIKASI FUQARO AVIATSIYASIDA HAVO KEMALARIDAN FOYDALANIShNI TARTIBGA SOLISh ChORA-TADBIRLARI TOʻGʻRISIDA”GI BUYRUQNING 1-BANDIGA OʻZGARTIRISh KIRITISh HAQIDA
(order, 2018-02-02)

Oʻzbekiston Respublikasi fuqaro aviatsiyasida havo kemalaridan foydalanishni tartibga solish, aviatsiya halokatlari va baxtsiz hodisalarini oldini olish, havo kemalarining parvozlari xavfsizligini taʼminlash va fuqarolar oldida ularning hayotlari uchun javobgarlikni oshirish maqsadida buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2011-yil 5-apreldagi 43-son “Oʻzbekiston Respublikasi fuqaro aviatsiyasida havo kemalaridan foydalanishni tartibga solish chora-tadbirlari toʻgʻrisida”gi buyrugʻining (roʻyxat raqami 2214, 2011-yil 11-aprel) (Oʻzbekiston Respublikasi qonun hujjatlari toʻplami, 2011-y., 15-son, 153-modda) 1-bandidagi “2012” raqami “2013” raqami bilan almashtirilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI ADLIYA VAZIRLIGI QOShIDAGI YuRISTLAR MALAKASINI OShIRISh MARKAZI TUZILMASINI TAKOMILLAShTIRISh TOʻGʻRISIDA
(resolution, 2019-06-28)

Oʻzbekiston Respublikasi Adliya vazirligi qoshidagi Yuristlar malakasini oshirish markazi tuzilmasini takomillashtirish va uning faoliyati samaradorligini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Adliya vazirligi qoshidagi Yuristlar malakasini oshirish markazining yangi tuzilmasi ilovaga muvofiq tasdiqlansin. Oʻzbekiston Respublikasi Adliya vaziriga, zaruriyat boʻlganda, Markazning tuzilmasiga xodimlarning belgilangan cheklangan umumiy soni doirasida oʻzgartirishlar kiritish huquqi berilsin. 2. Oʻzbekiston Respublikasi Adliya vazirligi ikki oy muddatda Oʻzbekiston Respublikasi Adliya vazirligi qoshidagi Yuristlar malakasini oshirish markazining yangi ustavini Vazirlar Mahkamasiga tasdiqlash uchun kiritsin. 3. Vazirlar Mahkamasining “Oʻzbekiston Respublikasi Adliya vazirligi qoshida Yuristlar malakasini oshirish markazini tashkil etish toʻgʻrisida” 1997-yil 21-iyuldagi 364-son qaroriga 1-ilova oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Adliya vaziri N.T. Yoʻldoshev zimmasiga yuklansin.
OʻZBEKISTON RESPUBLIKASI TOMONIDAN RATIFIKATSIYA QILINGAN ZOʻRLAB IShLATISh YOKI MAJBURIY MEHNAT TOʻGʻRISIDAGI KONVENSIYANI HAMDA BOLALAR MEHNATINING OGʻIR ShAKLLARINI TAQIQLASh VA YOʻQ QILIShGA DOIR ShOShILINCh ChORALAR TOʻGʻRISIDAGI KONVENSIYANI 2012-2013 YILLARDA AMALGA OShIRISh BOʻYIChA QOʻShIMChA ChORA-TADBIRLAR HAQIDA
(resolution, 2021-02-22)

Xalqaro mehnat tashkilotining ratifikatsiya qilingan konvensiyalarini amalga oshirishni davom ettirish, zoʻrlab ishlatishga yoki majburiy mehnatga yoʻl qoʻymaslik, shuningdek bolalar mehnatining ogʻir shakllarini yoʻqotish boʻyicha qonun hujjatlarini takomillashtirish va qoʻshimcha chora-tadbirlar koʻrish maqsadida Vazirlar Mahkamasi qaror qiladi: 1. Oʻzbekiston Respublikasi tomonidan ratifikatsiya qilingan Zoʻrlab ishlatish yoki majburiy mehnat toʻgʻrisidagi Konvensiyani hamda Bolalar mehnatining ogʻir shakllarini taqiqlash va yoʻq qilishga doir shoshilinch choralar toʻgʻrisidagi Konvensiyani 2012-2013-yillarda amalga oshirish boʻyicha Qoʻshimcha tadbirlar rejasi (keyingi oʻrinlarda Tadbirlar rejasi deb ataladi) ilovaga muvofiq tasdiqlansin. 2. Oʻzbekiston Respublikasi Bandlik va mehnat munosabatlari vazirligiga davlat va xoʻjalik boshqaruvi organlari, mahalliy davlat hokimiyati organlari hamda boshqa tashkilotlarning koʻrsatib oʻtilgan konvensiyalardan va Tadbirlar rejasidan kelib chiqadigan vazifalarning bajarilishini taʼminlash boʻyicha faoliyatini muvofiqlashtirish yuklansin. 3. Oʻzbekiston Respublikasi Bandlik va mehnat munosabatlari vazirligi, Ichki ishlar vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda korxonalar, muassasalar va tashkilotlar, shuningdek jismoniy shaxslar tomonidan bolalarni zoʻrlab ishlatishga yoʻl qoʻymaslik hamda ularning voyaga yetmaganlar mehnatining qonunchilikda belgilangan norma va shart-sharoitlariga rioya etishi yuzasidan tizimli monitoring oʻrnatsinlar va amaliy nazoratni taʼminlasinlar. 4. Voyaga yetmaganlar ishlari boʻyicha respublika idoralararo komissiyasi davlat va xoʻjalik boshqaruvi organlari, mahalliy davlat hokimiyati organlari hamda boshqa tashkilotlar rahbarlari tomonidan koʻrsatib oʻtilgan konvensiyalardan va Tadbirlar rejasidan kelib chiqadigan vazifalarning bajarilishini taʼminlash boʻyicha koʻrilayotgan chora-tadbirlarning samaradorligi muntazam ravishda koʻrib chiqilishini taʼminlasin. 5. Oʻzbekiston Respublikasi Tashqi ishlar vazirligi Xalqaro mehnat tashkilotining konvensiyalarini amalga oshirish yuzasidan Oʻzbekiston Respublikasida amalga oshirilayotgan ishlar hamda zoʻrlab ishlatishga yoki majburiy mehnatga yoʻl qoʻymaslik, bolalar mehnatining ogʻir shakllarini yoʻq qilish boʻyicha koʻrilayotgan chora-tadbirlar toʻgʻrisidagi axborotni manfaatdor xalqaro tashkilotlarga yetkazsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.
AYRIM TURDAGI AKSIZLI TOVARLARNI IShLAB ChIQARISh VA SOTIShNING HISOBI TIZIMI TOʻGʻRISIDAGI VAQTINChALIK NIZOMGA OʻZGARTIRIShLAR KIRITISh HAQIDA
(resolution, 2019-04-08)

Oʻzbekiston Respublikasi Prezidentining 2005-yil 21-sentabrdagi PQ–186-son “Tadbirkorlik faoliyati yuritish uchun ruxsatnoma turlarini qisqartirish va ularni berish tartib-qoidalarini soddalashtirish toʻgʻrisida”gi (Oʻzbekiston Respublikasi qonun hujjatlari toʻplami, 2005-y., 37-38-son, 285-modda), 2006-yil 11-yanvardagi PQ–255-son “Meva-sabzavotchilik va uzumchilik sohasini isloh qilish boʻyicha tashkiliy chora-tadbirlar toʻgʻrisida”gi (Oʻzbekiston Respublikasi qonun hujjatlari toʻplami, 2006-y., 2-son, 8-modda) qarorlariga, shuningdek mamlakatimiz yengil avtomobillarining sotilishi boʻyicha hisob-kitob tizimini keyinchalik takomillashtirish maqsadida Oʻzbekiston Respublikasi Iqtisodiyot vazirligi, Moliya vazirligi, Davlat soliq qoʻmitasi, Markaziy bank Boshqaruvi qaror qiladilar: 1. Oʻzbekiston Respublikasi Iqtisodiyot vazirligi, Moliya vazirligi, Davlat soliq qoʻmitasi, Markaziy bank Boshqaruvining 2004-yil 12-iyulda RA-01-8-31, 95, 2004-49, 256-V-son qarori (roʻyxat raqami 1390, 2004-yil 26-iyul) (Oʻzbekiston Respublikasi qonun hujjatlari toʻplami, 2004-y., 30-son, 347-modda) bilan tasdiqlangan Ayrim turdagi aksizli tovarlarni ishlab chiqarish va sotishning hisobi tizimi toʻgʻrisidagi vaqtinchalik nizomga ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
TADBIRKORLIK FAOLIYATI SUBYEKTLARINING QUVVATI 50 KVTGAChA BOʻLGAN ELEKTR QURILMALARINI ELEKTR TARMOQLARIGA ULAShNING SODDALAShTIRILGAN TARTIBI TOʻGʻRISIDAGI NIZOMNING 8-BANDIGA OʻZGARTIRISh KIRITISh HAQIDA
(order, 2013-01-21)

Oʻzbekiston Respublikasi Vazirlar Mahkamasining 2011-yil 29-iyuldagi 222-son “Shaharsozlik faoliyati sohasida ruxsat berish tartibotlari va davlat nazorati tizimini takomillashtirish toʻgʻrisida”gi (Oʻzbekiston Respublikasi qonun hujjatlari toʻplami, 2011-y., 31-son, 327-modda) va 2011-yil 2-noyabrdagi 294-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Kichik biznes va xususiy tadbirkorlikni yanada rivojlantirish uchun qulay ishbilarmonlik muhitini shakllantirishga doir qoʻshimcha chora-tadbirlar toʻgʻrisida” 2011-yil 24-avgustdagi PF-4354-son Farmoni, Oʻzbekiston Respublikasi Prezidentining “Byurokratik toʻsiqlarni bartaraf etish va tadbirkorlik faoliyati erkinligini yanada oshirish chora-tadbirlari toʻgʻrisida” 2011-yil 25-avgustdagi PQ-1604-son qarori)” (Oʻzbekiston Respublikasi qonun hujjatlari toʻplami, 2011-y., 45-46-son, 470-modda) qarorlariga muvofiq buyuraman: 1. Elektr energetikada nazorat boʻyicha davlat inspeksiyasi boshligʻining 2011-yil 7-apreldagi 3-son buyrugʻi (roʻyxat raqami 2220, 2011-yil 27-aprel) (Oʻzbekiston Respublikasi qonun hujjatlari toʻplami, 2011-y., 17-son, 173-modda) bilan tasdiqlangan Tadbirkorlik faoliyati subyektlarining quvvati 50 kVtgacha boʻlgan elektr qurilmalarini elektr tarmoqlariga ulashning soddalashtirilgan tartibi toʻgʻrisidagi nizomning 8-bandidagi “32” raqami “491” raqamiga almashtirilsin. 2. Mazkur buyruq Oʻzbekiston Respublikasi Davlat arxitektura va qurilish qoʻmitasi, Monopoliyadan chiqarish va raqobatni rivojlantirish davlat qoʻmitasi, “Oʻzbekenergo” DAK hamda “Qishloqenergoloyiha” OAJ bilan kelishilgan. 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.